Det skal være gratis for borgere på Læsø og på andre danske små-øer at pendle til fastlandet med færgen - så lyder et af budene på hvordan de små ø-samfund skal overleve i fremtiden. Budet blev fremsagt i dag på Christiansborg - hvor færgerne var på dagsordenen i Folketingets udvalg for landdistrikter og øer. Magrethe Vesterager var kaldt i samråd på spørgsmål fra Venstres medlemmer i udvalget. På mødet blev der taget udgangspunkt i en ny rapport, der konkluderer at færger er den absolutte livline for de små øsamfunds overlevelse. Billige færgeovergange vil gavne både erhvervsliv og turisme på øen - og det kan være med til at bremse den affolkning, der finder sted i øjeblikket. Og selvom ministeren var enig kom der ingen løfter fra hendes side.

Opsummering:
Økonomi- og indenrigsminister Margrethe Vestager var i dag i samråd om færgedriften til de danske øer.